Sergio Gondolo/L'amor ësfaussà
Artorn

L'amor ësfaussà 
Varda ben dantorn, cudiss ben ël boneur, 
a venta sempe avèj quaidun da speté, 
prima e dòp le fatighe fèite con ël cheur. 

Varda nen ël temp, mostra nen l’età; 
ij sospir e jë svard a passo dëstacà 
ma i pensé nò, an sj’ale dla fantasìa 
minca tant a rasono për savèj la vrità, 
për conòsse l’alba e dësmentié la sèira. 

Varda nen la gent, mostra nen l’intimità; 
prima che drinta ’d ti a cala la scurità,
a scapa, a spariss dal patele, a vòla via 
e minca tant a scota la vos ëd la dignità, 
për nen torné a j’afann ëd na vita scura. 

Varda nen ij nisson, denonsia ’l baston, 
a venta sempe avèj n’avnì da spende 
prima e dòp che l’amor a perda la rason. 

Sergio Gondolo

Leteratura piemontèisa
Poesìa
Sergio Gondolo